जन्मदिनको साँझ सानो जमघट थियो घरमा । हामी दुबैका अति नजिकका सबै साथीहरू उपस्थित थिए । अकस्मात उनी गइन् अर्को कोठातिर र हातमा एक ठूलो प्याक लिएर आइन् । म अचम्भित बनेँ, मेरो जन्मदिनको उपहार थियो त्यो । खोलेर हेरँे उनको उपहार । मेरा आँखाहरू आँशुले भिजे । म भाबुक त थिएँ नै, फिल्मको भावनात्मक दृश्यहरूमा समेत आँखा भिजाउँथेँ । वास्तविक जीवनमा मान्छेका दुःख देखेर आँशु थाम्न नसक्ने । तर यो आँशु बेग्लै थियो, मायाको अनि बुझाईको । अनि मेरो अगाडी त्यही कालो ब्रिफकेश उपहार थियो जन्मदिनको जुन मैले आफ्नै कमाइले किन्न सकेको थिइनँ ।
